**„Implementarea Planului de Evaluare a Programului Operațional Capital Uman 2014-2020 - Evaluarea intervențiilor POCU în domeniul asistentei tehnice”**

**Anexa (DMI 7.2).5**

**Raport de Evaluare Restrospecție POSDRU**

***Studii de caz***

**Studiu de caz**

**Creșterea gradului de promovare a OI POSDRU Regiunea București Ilfov**

**cod SMIS 57768**

# 1. Scurtă prezentare a proiectului – logica intervenției

**Beneficiar**: Organismul Intermediar pentru POSDRU Regiunea București Ilfov

**Persoane de contact**: Mihai Alexandru Botezatu – Manager de proiect

**Durata proiectului**: 5 luni. Proiectul este implementat în perioada 14.02.2014 – 14.07.2014.

**Grup țintă**: este clasificat strategic astfel:

* Potențial beneficiari
* Beneficiari
* Public general

**Buget contractat/aprobat:**150.412,00

**Date generale despre proiect**

**1.1.** **Sinteză a obiectivelor și rezultatelor așteptate**

**Obiectivul general** al proiectului constă în promovarea obiectivelor si operațiunilor POSDRU si în Regiunea București Ilfov, ca urmare a interacțiunii instituției cu diverse organizații din mediul privat si public.

**Obiective specifice**

O1. Crearea de noi legături si eficientizare a activităților de informare si publicitate din Cadrul Planului de Comunicare in diverse participări ale angajaților OI POSDRU BI la seminarii, deplasări interne sau misiuni de control, cu ajutorul produselor de promovare.

O2. Promovarea obiectivelor si operațiunilor POSDRU si in Regiunea București Ilfov, ca urmare a interacțiunii instituției cu diverse organizații din mediul privat si public.

Activitățile desfășurate au fost:

1. **Managementul proiectului.** Această activitatea s-a desfășurat pe întreaga perioadă de implementare a proiectului. Echipa de management a fost formată din: 1 manager de proiect, 1 expert achiziții publice, 1 expert financiar.

**2. Achiziția de materiale de promovare**

Materiale de promovarea achiziționate: agenda personalizată A4, cana personalizată, mapa personalizată, stick personalizat, pliante informative, umbrelă personalizată, calendar birou, banner, notes autoadeziv, mouse pad, rucsac personalizat, roll up, pungi cadou mari, set ecologic personalizat cu dispenser hârtie și pix.

**1.2.** **Analiza sumară a teoriei schimbării proiectului**

Proiectul cu titlul “Creșterea gradului de promovare a OI POSDRU Regiunea București-Ilfov” a constituit, atât prin activitățile sale specifice derulate, cât și prin sprijinul financiar, oferit pe toată perioada implementării sale, răspunsul/soluția la nevoile identificate ale grupului țintă – beneficiarii direcți ai acestui proiect, mai exact personalul din cadrul compartimentelor OI POSDRU București-Ilfov. Cu alte cuvinte, prin suportul financiar, oferit în vederea achiziționării materialelor de promovare (agenda personalizată A4, cana personalizată, mapa personalizată, stick personalizat, pliante informative, umbrela personalizată, calendar birou, banner, notes autoadeziv, mouse pad, rucsac personalizat, roll-up, pungi cadou mari, set ecologic personalizat cu dispenser hârtie și pix), necesare îndeplinirii/realizării obiectivelor și a rezultatelor propuse/asumate, proiectul a răspuns în procent de 100% nevoilor grupului țintă și a furnizat suportul îndeplinirii acestora. În urma implementării proiectului au fost atinse următoarele rezultate:

* Organismul Intermediar Regional pentru POSDRU București Ilfov sprijinit în eficientizarea activității sale;
* Reprezentare adecvată a activității OI POSDRU BI;
* Îndeplinirea recomandărilor din Planul de comunicare.

**2.**     **Contextul proiectului și efectul brut observabil în aria geografică restrânsă de implementare**

Programele Operaționale prezintă domeniile majore de intervenție care sunt cofinanțate de Fondurile Structurale și de Coeziune. Proiectul, prin implementarea obiectivelor, activităților și rezultatelor sale, se înscrie în obiectivele Axei prioritate 7, urmărind dezvoltarea capacității instituționale a Autorității OI POSDRU București Ilfov, prin îmbunătățirea calității și eficienței activității de gestionare a instrumentelor structurale la nivelul standardelor europene, astfel încât să răspundă cu succes cerințelor legislației comunitare și naționale pentru perioada de programare 2007-2013. Gradul de absorbție scăzut a fondurilor europene este cauzat și de expunerea deficitară pe care o au Organismele Intermediare Regionale pentru POSDRU. Implementarea proiectului a fost parte dintr-o serie de activități de informare și publicitate care au ca public țintă potențialii beneficiari și publicul. Obiectivul acestor activități a vizat diseminarea de informații și creșterea nivelului de conștientizare privind oportunitățile de finanțare care sunt oferite de POSDRU. Proiectul vine ca un suport efectiv în ideea susținerii obiectivelor POSDRU, integrând o serie de materiale de promovare în timpul frecventelor întâlniri cu persoane din mediul privat, și din mediul public. OI POSDRU Regiunea București Ilfov consideră necesară promovarea instituției cu ajutorul materialelor de promovare. Materialele de promovare folosite în ideea promovării fondurilor structurale europene au fost agenda personalizată A4, cana personalizată, mapa personalizată, stick personalizat, pliante informative, umbrelă personalizată, calendar birou, banner, notes autoadeziv, mouse pad, rucsac personalizat, roll up, pungi cadou mari, set ecologic personalizat cu dispenser hârtie și pix. Aceste elemente au avut impact asupra persoanelor care au desfășurat vizite de lucru sau sesiuni de informare la sediul OI POSDRU Regiunea București Ilfov, instituția îndeplinindu-și astfel obligațiile referitoare la promovarea imaginii POSDRU din cadrul fondurilor structurale europene. Un design profesional al materialelor de promovare a crescut impactul vizual, în acest fel mesajul susținut de POSDRU fiind mult mai ușor de reținut.

**3.**     **Efectele proiectului**

Practic, două dintre cele trei rezultate, asumate ale proiectului, sunt vizibile și generează efecte și în prezent. Mai exact, prin intermediul acestui proiect, activitățile OIR POSDRU BI au fost sprijinite în procesul de eficientizare, în mod special prin contribuția esențială pe care au avut-o măsurile de promovare (materialele de promovare) la creșterea gradului de reprezentare/promovare adecvată a activității și a recunoașterii calității rezultatelor sale de către beneficiarii/potențialii beneficiari ai proiectelor, precum și de către publicul general.

Impactul major al comunicării a fost asupra **beneficiarilor direcți ai proiectelor gestionate de către OIR POSDRU BI – grupurile țintă ale acestora**, reprezentanți ai categoriilor sociale diverse, în special **persoanele aparținând grupurilor vulnerabile/defavorizate (șomeri, persoane care trăiesc din venitul minim garantat, persoane de etnie rromă, femei în situație de risc etc.)**, precum și cel asupra potențialilor beneficiari și a publicului larg. Totodată, categoriile sociale deficitare din punct de vedere al receptării mesajului constituite din persoanele neinteresate de domeniul finanțărilor și al beneficiilor acestora.

**4.**     **Efecte neașteptate ale proiectului**

*Suplimentar creșterii nivelului de conștientizare a beneficiarilor și a potențialilor beneficiari, precum și a publicului larg, asupra beneficiilor finanțărilor prin POSDRU*, obținută la nivelul Regiunii București-Ilfov, ca urmare a implementării proiectului cu titlul “***Creșterea gradului de promovare a OI POSDRU Regiunea București-Ilfov***”, efecte pozitive au existat și la nivelul altor regiuni de dezvoltare (de exemplu, beneficiarii proiectelor gestionate de către OIR POSDRU BI, informați ca urmare a măsurilor de comunicare, implementate prin intermediul acestui proiect, au dezvoltat parteneriate și cu actori relevanți din alte regiuni de dezvoltare și au diseminat, astfel, informațiile obținute și acestora și partenerilor/publicului larg al acestora; totodată, actorii instituționali, care au dorit să obțină finanțare pentru proiectele lor din POSDRU, și care s-au informat la OIR POSDRU BI, au aflat informații necesare aplicării corecte și alegerii domeniului în vederea obținerii finanțării - astfel că, în mod indirect, grație sprijinului oferit prin acest proiect, finanțat din DMI 7.2, OIR POSDRU BI a contribuit la diseminarea informațiilor menite să antreneze și alte domenii/sectoare/comunități prin direcționarea factorilor interesați către finanțatorii aplicabili ideilor lor).

**5.**     **Efecte propagate ale proiectului**

În acest context, prin raportare la **rezultatele asumate și obținute de către OIR POSDRU BI**, în urma implementării acestui proiect, precum: **eficientizarea activităților sale specifice, reprezentarea adecvată a activității OI și îndeplinirea recomandărilor formulate în Planul de Comunicare al Programului Operațional**, **proiectul și-a atins atât obiectivele, cât și rezultatele propuse/asumate**. Cele mai potrivite măsuri menite să crească gradul de informare privind finanțările prin alte proiecte și efectele finanțărilor prin POSDRU, la nivelul grupurilor țintă și la nivelul populației pentru maximizarea impactului asupra acestora, creșterea gradului de absorbție și a opiniei pozitive față de finanțările UE au fost campaniile de informare tematice, susținute de materiale de promovare adecvate (personalizate). În egală măsură, în rândul beneficiarilor de proiecte finanțate prin acest program operațional, comunicarea din cadrul POSDRU a generat, pe lângă creșterea nivelului de conștientizare, informații precise și tematice, care au contribuit esențial la succesul elaborării și depunerii cererilor de finanțare de către aceștia.

**6.**     **Mecanisme care sprijină sau afectează negativ materializarea efectelor proiectului**

False/potențiale efecte negative ale comunicării din cadrul POSDRU ar putea fi considerate acele rezultate în rândul aplicanților de proiecte/ potențiali beneficiari, care nu au reușit să obțină finanțare prin intermediul acestui program operațional și care, pe acest fond, au transferat insuccesul personal/ nemulțumirea/ dezamăgirea în direcția măsurilor de informare realizate în cadrul POSDRU, care, privite astfel, nu și-au atins în totalitate țintele/obiectivele/scopurile asumate.

**7.**     **Lecții învățate și recomandări pentru viitor pe baza experienței POSDRU**

**Concluzii**

Dat fiind faptul că obiectivele propuse și rezultatele estimate, precum și indicatorii asumați prin acest proiect au fost atinse, prin raportare la două elemente-cheie, respectiv durata de implementare și costurile bugetate, considerăm că proiectul implementat de către OIR POSDRU BI poate reprezenta un exemplu/ghid de bună practică, atât pentru actualele echipe de implementare, cât și pentru viitoarele echipe de implementare a viitoarelor proiecte de asistență tehnică pe care le avem planificate în vederea elaborării și depunerii. Astfel că, la finalul implementării acestui proiect, după analiza finală efectuată, nu au fost identificate și, implicit, formulate propuneri de îmbunătățire a managementului de proiect.

**Recomandări**

Luând în considerare experiența deja exersată și dovedită, în domeniul fondurilor europene, mai exact în managementul de proiect, a majorității covârșitoare a potențialilor beneficiari ai finanțărilor aferente perioadei următoare de programare, 2021-2027, în calitatea acestora de actuali și/sau foști beneficiari de fonduri europene, principala provocare ce va trebui depășită este cea a calității și a originalității ideilor de proiecte, a constituirii parteneriatelor și, desigur, a soluțiilor inovative de rezolvare a problemelor cu care aceștia se confruntă, prin intermediul finanțărilor solicitate. Evident, aceleași direcții, a calității și a originalității trebuie să continue să urmeze/vizeze și intervențiile destinate domeniului comunicării.

*Surse de informare*

[*https://oirbi.ro/file/old-file/proiecteaxa7.html*](about:blank)

[*https://www.oirbi.ro/2014/02/*](about:blank)

**Studiu de caz**

**Conferința națională anuala privind implementarea POSDRU 2007-2013 in Romania, 2009**

**cod SMIS 15040**

# 1. Scurtă prezentare a proiectului – logica intervenției

**Beneficiar**: Ministerul Muncii, Familiei si Protecției Sociale - DG AM POSDRU

**Persoane de contact**: Cristina Iova

**Grup țintă**:

* Potențial beneficiari
* Beneficiari
* Public general

**Buget contractat/aprobat:** 227.986,60

**Date generale despre proiect**

**1.1.** **Scurtă descriere a proiectului. Sinteză a obiectivelor și rezultatelor așteptate**

**Obiectivul general** a constat în promovarea obiectivelor si operațiunilor Programului Operațional Sectorial pentru Dezvoltarea Resurselor Umane 2007-2013 si a intervențiilor Fondului Social European in Romania.

**Obiectivul specific** a constat în organizarea unei conferințe naționale anuale privind implementarea POSDRU 2007-2013 organizata la Iași, in conformitate cu art.7.2 lit.b din Regulamentul (CE) nr.1828/2006 al Comisiei din 8 decembrie 2006

Proiectul a constat în organizarea Conferinței naționale anuala privind implementarea POSDRU 2007-2013, la Iași, organizata in conformitate cu prevederile Regulamentului (CE) nr.1828/2006 al Comisiei din 8 decembrie 2006 privind stabilirea regulilor pentru implementarea Regulamentului Consiliului (CE) Nr 1083/2006 care stipulează prevederile generale ale Fondul European de Dezvoltare Regionala, Fondul Social European si Fondul de Coeziune si a Regulamentului nr.1080/2006 al Parlamentului European si al Consiliului asupra Fondului European de Dezvoltare, art 7.2 lit. b, potrivit căruia Autoritatea de Management este responsabila cel putin pentru organizarea unei activități ample de informare pe an, după cum este stabilit in planul de comunicare, prezentând realizările programului/programelor operaționale, incluzând, după caz, proiectele majore.

**1.2.** **Analiza sumară a teoriei schimbării proiectului**

Principalul scop al proiectului a constat în informare privind completarea criteriilor de eligibilitate pentru solicitanții de finanțare în cadrul POSDRU, printre care au fost cuprinse aspect precum:

* Stadiul depunerii, evaluării și contractării proiectelor depuse pe parcursul anului 2009;
* Ajutor de stat și ajutor de minimis;
* Stadiul implementării proiectelor contractate – pregătirea sistemului de implementare pentru sprijinirea beneficiarilor

În cadrul proiectului au fost prezentate informații privind criteriile de eligibilitate pentru solicitanții de finanțare în cadrul POSDRU, datorate experienței lansării cererilor de propuneri de proiecte din anii 2008 și 2009 și nevoilor de a clarifica anumite activități eligibile și categoriile de beneficiari eligibili. Recomandările Autorității de Audit referitoare la obligația respectării legislației comunitare și naționale privind informarea și publicitatea au avut ca rezultat aceste completări. Logica intervenției a constat în informarea grupului țintă cu privire la stadiul actual al proiectelor, rata de absorbție, criteriile de eligibilitate, dar și viitoarele programe de finanțare, principalele elemente ale schimbării venind tocmai din volumul de informații oferit.

Prin acest proiect s-a oferit posibilitatea unui schimb util de experiențe, practici și informații între reprezentanții diferitelor organizații participante la eveniment, naționale și din alte State Membre, inclusiv intre reprezentanții Autorităților de Management sau organismelor intermediare omologe, in ceea ce privește învățarea comună in ceea ce privește promovarea FSE.

**2.**     **Contextul proiectului și efectul brut observabil în aria geografică restrânsă de implementare**

Implementarea proiectului a venit tocmai pe fondul necesității unei axe de finanțare care să crească gradul de absorbție a fondurilor europene. Prin intermediul acestui proiect, activitățile Ministerului Muncii, Familiei și Protecției Sociale au fost sprijinite în procesul de eficientizare, în mod special prin contribuția esențială pe care au avut-o măsurile de promovare (materialele de promovare) la creșterea gradului de reprezentare/promovare adecvată a activității și a recunoașterii calității rezultatelor sale de către beneficiarii/potențialii beneficiari ai proiectelor, precum și de către publicul general.

**3.**     **Efectele proiectului**

Efectele s-au propagat, în special, asupra grupurilor țintă implicate în proiect, prin creșterea gradului de informare și conștientizare a importanței proiectelor. S-a îndeplinit responsabilitatea generală pentru implementarea măsurilor de informare și publicitate la nivel național, pentru îndeplinirea măsurilor de comunicare de la nivel regional și local, dar și activitățile de comunicare specifice DMI-urilor. Conferința a adus un grad de informare și conștientizare și asupra AM-urilor și OIR-urilor, prin creșterea nivelului de conștientizare în rândul grupurilor țintă și prin asigurarea respectării regulilor de vizibilitate, dar și prin gestionarea activităților de comunicare adresate nevoilor specifice ale potențialilor solicitanți și beneficiari.

**4.**     **Efecte neașteptate ale proiectului**

Efectele neașteptate au fost acelea ca efectele să se propage și asupra altor grupuri țintă decât cele implicate în proiect.

**5.**     **Efecte propagate ale proiectului**

Evenimentul a avut ca obiectiv principal comunicarea rezultatelor atinse în implementarea POSDRU, însoțită de o analiză atentă a provocările majore cărora Autoritatea de Management pentru Programul Operațional Sectorial Dezvoltarea Resurselor Umane a trebuit să le facă față în viitor, venind în întâmpinarea nevoilor de informare ale beneficiarilor, potențialilor beneficiari, precum și ale opiniei publice. Totodată, în cadrul conferinței au fost prezentate o serie de proiecte de succes, care au reprezentat proiecte de succes pentru viitoarele programe de finanțare.

**6.**     **Mecanisme care sprijină sau afectează negativ materializarea efectelor proiectului**

Principalele efecte negative constau în lipsa de propagare a efectelor conform așteptărilor proiectului, sau în lipsa unei rate de absorbție în viitorul exercițiu de programare conform așteptărilor proiectate.

**7.**     **Lecții învățate și recomandări pentru viitor pe baza experienței POSDRU**

**Concluzii**

Pentru componenta comunicare, proiectul, finanțat prin DMI 7.2, a reprezentat un sprijin consistent atât pentru activitățile de comunicare pe teme europene, derulate în cadrul și pentru promovarea POSDRU, cât și pentru cele ulterioare, desfășurate în cadrul POCU. Altfel spus, acest proiect, prin realizarea obiectivelor sale a contribuit, în mod fundamental, la construcția bazei/ fundației pe care au fost dezvoltate și materializate activitățile de comunicare ulterioare, cu tematică europeană.

**Recomandări**

Principalele idei desprinse în urma proiectului implementat constau în creșterea numărului de campanii de informare în rândul beneficiarilor și potențialilor beneficiari.

*Surse de informare*

[*http://www.icpe.ro/files/0/Conferinta%20POSDRU%202009.pdf*](about:blank)

[*http://www.fsesudest.ro/Agenda\_conferinta\_POSDRU\_2009.pdf*](about:blank)

[*http://old.fonduri-ue.ro/posdru/images/downdocs/arhiva\_2009.pdf*](about:blank)

**Studiu de caz**

**Organizare eveniment - Conferință anuală POSDRU - principalul instrument pentru formare, ocupare și incluziune socială în Romania – 2013**

**cod SMIS 57697**

# 1. Scurtă prezentare a proiectului – logica intervenției

**Beneficiar**: Ministerul Muncii, Familiei și Protecției Sociale - DG AM POSDRU

**Persoane de contact**: Cristina Iova

**Grup țintă**:

* Potențial beneficiari
* Beneficiari
* Public general

**Buget contractat/aprobat:** 34.879,34

**Date generale despre proiect**

**1.1.** **Scurtă descriere a proiectului. Sinteză a obiectivelor și rezultatelor așteptate**

**Obiectivul general** al proiectului este promovarea și diseminarea obiectivelor și operațiunilor Programului Operațional Sectorial pentru Dezvoltarea Resurselor Umane 2007-2013 și a intervențiilor Fondului Social European în România.

**Obiective specifice:**

O1. Creșterea gradului de informare și conștientizare cu privire la oportunitățile și posibilitățile de finanțare oferite prin Programul Operațional Sectorial pentru Dezvoltarea Resurselor Umane 2007-2013, și Dezvoltarea parteneriatelor și încurajarea inițiativelor pentru partenerii sociali ș societatea civilă;

O2. Promovarea parteneriatelor la nivel național și încurajarea schimbului de experiență.

Principalele activități din cadrul proiectului a fost organizarea unei conferințe anuale în care să fie prezentate principalele rezultate din cadrul intervențiilor POSDRU.

**1.2.** **Analiza sumară a teoriei schimbării proiectului**

Prin acest proiect s-a oferit posibilitatea unui schimb util de experiențe, practici și informații între reprezentanții diferitelor organizații participante la eveniment, inclusiv între reprezentanții Autorităților de Management sau organismelor intermediare omologe, în ceea ce privește învățarea comună.

**2.**     **Contextul proiectului și efectul brut observabil în aria geografică restrânsă de implementare**

Durabilitatea efectelor rezidă, în resursele umane, în investițiile în oameni, conform sloganului programului operațional, care au fost susținute prin măsurile/activitățile proiectului, cât și în rezultatele deja obținute ca urmare a implementării acestuia (creșterea gradului de conștientizare asupra finanțărilor susținute prin POSDRU, reprezentarea adecvată și eficientizarea activităților sale specifice, precum și îndeplinirea recomandărilor din *Planul de Comunicare al POSDRU*). Cu alte cuvinte, proiectul contribuie, prin activitățile desfășurate în prezent, la asigurarea durabilității efectelor acestui proiect, precum și a măsurilor de comunicare aferente actualei perioade de programare.

**3.**     **Efectele proiectului**

Prin intermediul sprijinului financiar solicitat și obținut prin *DMI 7.2*, toate instituțiile implicate și-au concretizat/materializat susținerea unor *măsuri active de ocupare și ocuparea forței de muncă, de formare și* ***incluziune*** *în cadrul activităților specifice de gestionare a proiectelor de grant și strategice din cadrul AP/ DMI-urilor următoare, în conformitate cu acordul de delegare de funcții: AP 3, DMI 3.1 și 3.2; AP 5, DMI 5.1 și 5.2; AP 6, DMI 6.1, 6.2 și 6.3.*

**4.**     **Efecte neașteptate ale proiectului**

Nu au fost efecte neașteptate.

**5.**     **Efecte propagate ale proiectului**

Principalul obiectiv al proiectului a fost comunicarea rezultatelor atinse în implementarea POSDRU, însoțită de o analiză atentă a provocărilor majore cărora Autoritatea de Management pentru Programul Operațional Sectorial Dezvoltarea Resurselor Umane trebuie să le facă față în viitor, venind în întâmpinarea nevoilor de informare ale beneficiarilor, potențialilor beneficiari, precum și ale opiniei publice.

**6.**     **Mecanisme care sprijină sau afectează negativ materializarea efectelor proiectului**

Mecanismele care au contribuit la augmentarea efectelor proiectate ale DMI 7.2, sunt activitățile propuse și implementate, precum și livrabilele acestora, mai precis calitatea acestora, cărora li s-au adăugat seriozitatea și profesionalismul membrilor echipelor de implementare, care au avut o contribuție esențială în atingerea rezultatelor și a țintelor asumate de fiecare proiect în parte, depus și finanțat în cadrul acestui DMI. Un aparent decalaj poate veni din rezultatul unei gestiuni eficace și eficiente a proiectelor implementate, precum și a rezonabilității costurilor bugetate pentru implementarea acestora.

**7.**     **Lecții învățate și recomandări pentru viitor pe baza experienței POSDRU**

În gestionarea proiectelor Ministerul Muncii, Familiei și Protecției Sociale face apel la bunele practici/ bagajele pozitive, sub aspectul comunicării, obținute în cadrul proiectului, cum sunt cele din sfera resurselor umane, precum și cele din sfera mecanismelor. Mai exact, ca urmare a implementării acestui proiect, Ministerul a facilitat și a contribuit la dezvoltarea competențelor profesionale specifice, în mod special a celor de informare și comunicare a resurselor umane/angajaților, dar și a beneficiarilor și potențialilor beneficiari prin punerea la dispoziție a materialelor suport (materiale de informare) adecvate și, de asemenea, la dezvoltarea mecanismelor specifice. Tot acest capital intelectual este folosit cu succes în gestionarea proiectelor aferente actualei perioade de programare și, implicit, aferente POCU. Nu în ultimă instanță, blocajele survenite, din varii motive și datorate mecanismelor aplicabile, aflate la început de drum, în comunicarea specifică perioadei POSDRU, au fost considerate lecții și posibilități de îmbunătățire permanentă a proceselor și mecanismelor, de eficientizare constantă a activităților sale și gestionate în consecință, după principiul “orice amenințare trebuie transformată în oportunitate”.

**Recomandări**

Cele mai potrivite măsuri menite să crească gradul de informare privind finanțările prin POSRU și efectele finanțărilor prin POSDRU, la nivelul grupurilor țintă și la nivelul populației pentru maximizarea impactului asupra acestora, creșterea gradului de absorbție și a opiniei pozitive față de finanțările UE sunt campaniile de informare tematice, susținute de materiale de promovare adecvate (personalizate).